
A N U N Ț 
        ȘCOALA GIMNAZIALĂ BAIA  cu sediul în  localitatea BAIA , strada Republicii , nr. 23 , județul TULCEA organizează concurs, pentru ocuparea unui post contractual, conform H.G. nr. 1336/08.11.2022 la Gradinita cu program normal Panduru 
Denumirea postului :

   1. . ÎNGRIJITOR – 0.5 post  - STUDII MEDII , pe perioadă nedeterminată
Durata normală a timpului de lucru este de 4h/zi, respectiv 20h/săptămână.
DOSARUL DE CONCURS VA CONȚINE URMĂTOARELE DOCUMENTE:

a)formular de înscriere la concurs (model prevăzut în anexa nr. 2 la H.G. nr. 1366/2022);

b)copia actului de identitate sau orice alt document care atestă identitatea, potrivit legii, aflat în termen de valabilitate;

c)copia certificatului de căsătorie sau a altui document prin care s-a realizat schimbarea de nume, după caz;

d)copiile documentelor care atestă nivelul studiilor și ale altor acte care atestă efectuarea unor specializări precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;

e)copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (Modelul orientativ al adeverinței este prevăzut în anexa nr. 3 la H.G. nr. 1366/2022);

f)certificat de cazier judiciar sau, după caz, extrasul de pe cazierul judiciar;

g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

h)curriculum vitae, model comun european;

Copiile de pe actele prevăzute la lit.b)- e), precum și copia certificatului de încadrare într-un grad de handicap se prezintă însoțite de documentele originale, care se certifică cu mențiunea “conform cu originalul” de către secretarul comisiei de concurs.

În cazul documentului prevăzut la lit. f), poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
Dosarul de concurs se depune la secretariatul scolii, situat în loc  Baia, str. Republicii , nr. 23 , judeţul Tulcea,  ultima zi de depunere fiind 23.10.2026, ora 1500, relaţii suplimentare la telefon 0240564338.
CONDIŢII GENERALE:

Poate participa la concurs persoana care îndeplinește condițiile prevăzute de Legea nr. 53/2003 Codul muncii, republicată, cu modificările și completările ulterioare și cerințele specifice prevăzute la art. 542 alin (1) și (2) din O.U.G. nr. 57/2019 privind codul administrativ, cu modificările și completările ulterioare:

a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b)cunoaşte limba română, scris şi vorbit;
c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h)nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
CONDIŢII SPECIFICE DE PARTICIPARE LA CONCURS: 

a) studii minime: medii 

b) vechime minima în specialitatea postului – nu se solicit
c) domiciliu pe raza localitatii Panduru , judet Tulcea

BIBLIOGRAFIE PENTRU CONCURSUL DE OCUPARE A POSTULUI DE ÎNGRIJITOR
1. Ordinul nr. 1456/2020 al Ministerului Sănătății pentru aprobarea Normelor de igienă din unitățile pentru ocrotirea, educarea, instruirea, odihna și recreerea copiilor și tinerilor, publicat în Monitorul Oficial nr. 787 din 28 august 2020 - CAP.III.
2. Legea nr. 477 din 2004 privind codul de conduită a personalului contractual din autorităţile şi instituţiile publice – Cap.II – Norme generale de conduită profesională a personalului contractual, art.7;

3. Legea nr. 319 din 2006 a privind sănătatea şi securitatea muncii cu modificările şi completările ulterioare – Cap.IV – Obligaţiile lucrătorilor- CAP.V.
4. Legea nr. 53 din 2003 - Codul Muncii, republicată – Titlul XI, Cap.II - Răspundereadisciplinară art.247-252, cu modificărileşicompletărileulterioare.
5. Ordinul MS 261 din 2007 - Normele tehnice privind curătarea, dezinfectia și sterilizarea in unitățile sanitare: Definiții curățarea și dezinfecția (Cap.I), Curățarea și dezinfecția (Cap.II și Cap.III)
TEMATICA PENTRU EXAMENUL OCUPARE A POSTULUI DE ÎNGRIJITOR
1. Reguli de efectuare a curăţeniei în instituţia de învăţământ.

2. Noţiuni fundamentale de igienă.

3. Norme de conduită în relațiile din unitatea de învățământ

4. Reguli de securitate și sănătate în muncă și situații de urgență
CALENDARUL DE DESFĂSURARE A CONCURSULUI:

-08.10.2026 - afişare anunţ concurs;

-23.10.2026 - ora 1500, data şi ora limită pentru depunerea dosarelor de concurs;

-23.10.2026 - selecţia dosarelor de concurs şi afişarea rezultatelor, ora 16.00
-26.10.2026 - depunere contestaţii selecţie dosare între orele: 12.00-14.00;

-26.10.2026 - soluţionare contestaţii selecţie dosare între orele: 14.00-16.00;

-27.10.2026 - proba scrisă- ora 1000;


-27.10.2026 - afişare rezultate proba scrisă, între orele: 12.00-13.00;
-27.10.2026 - depunere contestaţii proba scrisă, între orele: 13.00-15.00;

-27.10.2026 - soluţionare contestaţii proba scrisă, între orele: 15.00-16.00;

-28.10.2026 - proba practică, ora 1200;
-28.10.2026- afişare rezultate proba practică, între orele : 13.00-14.00 ;

-28.10.2026 - depunere contestaţii proba practică, între orele : 14.00-15.00 ;

-28.10.2026 - soluţionare contestaţii proba practică, între orele: 15.00-16.00;
-29.10.2026 - interviu, ora 12.00;
-29.10.2026 - afişare rezultate interviu, între orele : 13.00-14.00 ;

-29.10.2026 - depunere contestaţii interviu, între orele: 14.00-15.00 ;
-29.10.2026 - soluţionare contestaţii interviu, între orele: 15.00-16.00;
-30.10.2026 - comunicare rezultate finale concurs.


